บาทเปิด 30.65/67 อ่อนค่าเล็กน้อย
ธนาคารซีไอเอ็มบี ไทย รายงาน เงินบาทเปิด 30.65/67 อ่อนค่าเล็กน้อย ตลาดยังกังวลปัญหาหนี้กรีซ
13 พ.ย. 2555

ธนาคารซีไอเอ็มบี ไทย รายงาน เงินบาทเปิด 30.65/67 อ่อนค่าเล็กน้อย ตลาดยังกังวลปัญหาหนี้กรีซ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.65/67 บาท/ดอลลาร์ อ่อนค่าจากปิดตลาดเมื่อเย็นวันศุกร์ที่ระดับ 30.63/65 บาท/ดอลลาร์ เนื่องจากนักลงทุนยังมีความกังวลต่อประเทศกรีซที่ยังรอความช่วยเหลือทางการเงิน
“เงินบาทอ่อนค่ามานิดเดียว ตลาดยังคงกังวลเรื่องประเทศกรีซจะได้เงินกู้หรือไม่ จริงๆมันก็มีข่าวไม่ดีทั้งของยุโรปและอเมริกา แต่ Level ของยูโรดอลลาร์แล้วยูโรถอยลงมามากกว่า" นักบริหารเงินกล่าว 
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.57/59 เยน/ดอลลาร์ อ่อนค่าจากระดับ 79.45/48 เยน/ดอลลาร์ ส่วนเงินยูโรอยู่ที่ระดับ 1.2697/2699 ดอลลาร์/ยูโร อ่อนค่าจากระดับ 1.2708/2710  ดอลลาร์/ยูโร 
นักบริหารเงิน คาดว่า วันนี้ค่าเงินบาทมีแนวโน้มทรงตัว โดยประเมินกรอบการเคลื่อนไหวของเงินบาทระหว่าง 30.60-30.67 บาท/ดอลลาร์